ניק פיורי

ניקולאס "ניק" פיורי היה קולונל בצבא ארצות הברית, ושירת בסי.אי.אי. במהלך המלחמה הקרה. פיורי הצטרף לשורות הארגון שילד והרשים במהרה אנשים רמי דרג בארגון, וקודם בדרגות עד שמונה למנהל הארגון. תחת הנהגתו של פיורי התבצעו מבצעים רבים, כגון יוזמת הנוקמים, פרויקט טהיטי, פרויקט פגעסוס ומיזם תובנה. ארגון שילד גדל והתחזק, והצליח לעמוד מול איומים חסרי תקדים.

במהלך ההפיכה של הידרה, פיורי שרד נסיון התנקשות, זייף את מותו וירד למחתרת. תחת פקודתו פורסמו כל המסכים של שילד לציבור, כדי לחשוף את כל מה שהידרה ניסתה להסתיר בתוך הארגון. מאז הוא נעלם, מופיע רק בעתות משבר, כמו הקרב על סוקוביה או הקרב על סייברטק.

## ביוגרפיה

### פעילות צבאית

בצעירותו, ניק פיורי התגייס לצבא ארצות הברית, ופרש משירותו כשכבר היה בעל דרגת קולונל. אחרי השירות הצבאי פיורי הצטרף לסי.אי.יאי., ונשלח למשימות רבות עמוק בתוך רוסיה הסוביתית.

### סוכן שילד

שירותו הצבאי ומשימותיו המוצלחות הסבו צומת לב לרבי דרג בארגון שילד, שמיהרו לגייס את הסוכן הצעיר והמבטיח. פיורי עבר בהצטיינות את שלבי הקבלה, ומונה תוך זמן קצר לאחראי בסיס של שילד בבוגטה. כאשר המורדים חטפו מספר פוליטיקאים מהשגרירות והחזיקו אותם כבני ארובה, פיורי הציע לחלץ אותם, אך מנהל שילד באותה תקופה אלכסנדר פירס התעקש לנהל איתם מסר ומתן. פיורי התעלם מפקודותיו של פירס וחילץ את בני הערובה, כולל את ביתו של פירס. על כך פירס חש אסיר תודה לפיורי, ומינה אותו למנהל הארגון.

### מנהל שילד

תחת ניהולו גויסו ואומנו (חלקם תחת פיקוחו האישי) בין הסוכנים הטובים ביותר בהיסטוריה של שילד, ביניהם פיל קולסון, מריה היל, מלינדה מיי, נטשה רומנוב וקלניט ברטון. פיורי תר תמיד אחרי חפצים רבי עצמה מתוך האמונה שיש באגדות עליהם אמת, ולכן חיפש במשך שנים אחרי הדארקהולד וקידם את פרויקט פגעסוס, שניסה לפתח כלי נשק מהטסרקט.

### יוזמת הנוקמים

במקביל לחיפוש אחרי כלי נשק רבי עצמה, פיורי קידם את הרעיון של הקמת יחידת עילית בתוך שילד המורכבת מאנשים בעלי כוחות, וקרה לפרויקט "יוזמת הנוקמים". פיורי החל לגייס באופן אישי (אחרי ששלח את קולסון קודם לשטח) אינדיבידואלים שונים כגון טוני סטארק וברוס באנר, וגם לקח על עצמו את האחריות שבשיקום קפטן אמריקה, שנמצא קפוא (אך בחיים) באוקיינוס האטלנטי. כחלק מהיוזמה פיורי קידם גם את פרויקט טהיטי, שנועד להחיות נוקם שמת במהלך מילוי משימתו, כדי שיוכל להמשיך להילחם.

אחרי הופעתו של ת'ור בכדור הארץ והקרב שלו עם המשמיד, מועצת הביטחון העולמית לחצה על פיורי לוותר על יוזמת הנוקמים ולהתמקד בפרויקט פגעסוס, מתוך הפאניקה שנוצרה מגילוי העובדה שישנם חיים חיצוניים לכדור הארץ, ושהם בעלי יתרון טכנולוגיה אדיר.

### גניבת הטסרקט

אחרי שלוקי פרץ לתוך המבנה בו פיתחו את פרויקט פגעסוס ולקח את הטסרקט, פיורי הכריז על מצב חירום והוציא לפועל את יוזמת הנוקמים. פיורי גייס את קפטן אמריקה ושלח אותו, את האלמנה השחורה ואת איירון מן כדי לעצור את לוקי.

    בנושאת המטוסים פיורי תחקר את לוקי, ללא הצלחה. כשלוקי נמלט קולסון ניסה לעצור אותו, ונהרג במקום. פיורי השתמש במוות של קולסון כדי לאחד את הנוקמים, והורה להפעיל על קולסון את פרוטוקול טהיטי.

### הקרב על ניו יורק

במהלך הקרב על ניו יורק, מועצת הביטחון העולמית הורתה לשלוח טיל גרעיני לעיר, כדי לעצור את פלישת החייזרים. אחרי שפיורי סירב המועצה השעתה אותו מתפקיד והורתה להתעלם מפקודותיו. פיורי ניסה לעצור את שליחת הטיל בעצמו ונכשל, אך הספיק להזהיר את סטארק כדי שהוא ייקח את הטיל וירה אותו אל תוך השער שפתחה הטסרקט.

### השלכות הקרב

אחרי שהתברר שצדק סמכותו של פיורי התחזקה בקרב המועצה והציבור, הוא הורה לשחרר את הנוקמים איש לדרכו, מתוך ביטחון שכאשר האנושות תזדקק להם שוב הם יהיו כאן. פיורי נתן לקולסון להחלים ושם תחתיו צוות קטן, ובמקביל מינה את מלינדה מיי להשגיח עליו, כדי לוודא שהוא לא יחשוד בנסיבות החזרתו לחיים.

### אויבים מבית

פיורי העביר את ההנהלה המרכזית של שילד לטרסקיליון והחל את הפרויקט השאפתני הבא שלו - מיזם תובנה. עם הזמן פיורי החל לחשוד שישנו ארגון שפורץ ומקבל גישה למסמכים סודיים של שילד, ודורש לעצור את מיזם תובנה עד להודאה חדשה. כתוצאה מכך הידרה (הארגון הנאצי שהסתנן לתוך שילד) שלח את חייל החורף להתנקש בחייו של פיורי,. אחרי שפיורי הספיק לעדכן את קפטן אמריקה, הוא זייף את מותו וירד למחתרת.

פיורי עזר לקפטן אמריקה להילחם בהידרה, ויחד עם האלמנה השחורה הוא פירסם את כל הסודות של שילד (ובכך גם של הידרה) לציבור הרחב. פיורי העדיף להשאיר את הידיעה שהוא נהרג, וגילה את סודו רק ליחידי סגולה.

### עניינים לא פתורים

אחרי הקרב על הטרסקיליון, פיורי עזר לפיל קולסון להילחם מול הידרה ומול ג'ון גארט. בסוף הקרב פיורי מינה את קולסון למנהל החדש של שילד, נתן לו את ארגז הכלים שלו ומשימה חדשה - לבנות את שילד מחדש, מהצללים.

### איום אולטרון

אחרי שהובסו ע"י אולטרון בקרב על חופי אפריקה, פיורי הופיע בבית של ההוקאי ועודד את הנוקמים, מנסה לעזור להם למצוא פתרון. במהלך הקרב על סוקוביה, פיורי הופיע נושאת המטוסים שלקח מקולסון, משתמש בה כדי לפנות אזרחים סוקוביינים מאזור הקרב.

## הופעות ביקום הקולנועי

### סרטים

איירון מן (2008)

איירון מן 2 (2010)

קפטן אמריקה הנוקם הראשון (2011)

הנוקמים (2012)

קפטן אמריקה חייל החורף (2014)

הנוקמים עידן אולטרון (2015)